**Dopravný podnik Bratislava, akciová spoločnosť**

ako Poistník

a

**[doplniť]**

ako Poisťovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ DOHODA** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2021

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Andrej Zigmund, člen predstavenstva – CFO, kontaktná osoba pre technické veci: Ing. Katarína Janošťáková, telefón: + 421 (0)2 5950 1166, e-mail: janostakova.katarina@dpb.sk, kontaktná osoba pre zmluvné veci: JUDr. Alexandra Damborská, telefón: +421 (0)2 5950 1254, e-mail: damborska.alexandra@dpb.sk (ďalej len „**Poistník**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poisťovateľ**”) na druhej strane.

**Vzhľadom k tomu, že:**

1. Poistník má záujem o poskytovanie služby – zabezpečenie havarijného poistenia vozidiel, za účelom čoho realizoval zákazku označenú interným číslom NL 35/2021 na základe zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; oznámenie o vyhlásení verejnej súťaže bolo zverejnené dňa [doplniť] vo Vestníku verejného obstarávania vedeného Úradom pre verejné obstarávanie č. [doplniť] pod zn. [doplniť] a dňa [doplniť] na Úrade pre vydávanie publikácií Európskej únie č. [doplniť] na predmet zákazky „**Havarijné poistenie vozidiel**“;
2. Poisťovateľ je úspešným uchádzačom realizovanej zákazky označenej interným číslom NL 35/2021 na predmet zákazky „**Havarijné poistenie vozidiel**; a
3. Zmluvné strany majú záujem upraviť si vzájomné práva a povinnosti súvisiace s poskytovaním služby;

**DOHODLO SA** **nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Cena** znamená odplatu za poskytovanie Služby, stanovená na základe sadzobníka poistného podľa Prílohy 4 Zmluvy;
3. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
4. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
5. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;

1. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod. Jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
2. **Služba** znamená zabezpečenie havarijného poistenia vozidiel Poistníka, ktorých zoznam je uvedený v Prílohe 3 Zmluvy, pričom realizácia poistenia musí byť v súlade so špecifikáciou poistenia uvedenou v Prílohe 1 Zmluvy, v Prílohe 2 Zmluvy a všeobecnými obchodnými podmienkami uvedenými v Prílohe 5 Zmluvy;
3. **Zmluvná strana** znamená Poistník a/alebo Poisťovateľ; a
4. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov.
	1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov, ako aj postupníkov a nadobúdateľov práv alebo záväzkov vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
5. **Predmet Zmluvy**
6. Predmetom Zmluvy je záväzok:
7. Poisťovateľa poskytovať Službu; a
8. Poistníka zaplatiť Poisťovateľovi Cenu za poskytnutú Službu,

a to za podmienok stanovených Zmluvou.

1. Prílohy Zmluvy tvoria jej neoddeliteľnú súčasť, ktoré majú poradie záväznosti uvedené v nasledujúcom poradí:
2. Zmluva;
3. Špecifikácia poistenia ako Príloha 1 Zmluvy;
4. Špecifikácia poistných služieb ako Príloha 2 Zmluvy;
5. Zoznam vozidiel ako Príloha 3 Zmluvy;
6. Sadzobník poistného ako Príloha 4 Zmluvy; a
7. Všeobecné obchodné podmienky ako Príloha 5 Zmluvy.
8. Zmluvné strany sa vzájomne zaväzujú poskytovať si všetku potrebnú súčinnosť na plnenie záväzkov vyplývajúcich zo Zmluvy.
9. Obchodovateľný finančný objem počas účinnosti Zmluvy je v celkovej výške **[doplniť]** **EUR** **(slovom: [doplniť] eur) bez DPH**. Uvedený finančný objem je predpokladaný a Poistník nie je povinný ho vyčerpať.
10. **PODMIENKY POSKYTOVANIA SLUŽBY**
11. Poisťovateľ sa zaväzuje poistiť vozidlá Poistníka za podmienok stanovených v Zmluve.
12. Poistné obdobie na základe poistnej zmluvy je vždy 1 (jeden) kalendárny rok, a to od 01. januára do 31. decembra kalendárneho roka, ak sa Zmluvné strany nedohodnú inak. Ďalším poistným obdobím je opakovane vždy nasledujúcich 12 (dvanásť) kalendárnych mesiacov, najviac však do uplynutia trvania Zmluvy podľa článku 8 bod 8.1 Zmluvy.
13. Poistník je počas účinnosti Zmluvy oprávnený aktualizovať zoznam vozidiel na základe písomného oznámenia.
14. Poisťovateľ sa zaväzuje poskytnúť súčinnosť pri riešení škodových udalostí, a to najneskôr do 24 (dvadsiatichštyroch) hodín.
15. Poisťovateľ sa zaväzuje za Poistníka nahradiť poškodenému uplatnené a preukázané nároky podľa osobitných právnych predpisov a podľa Prílohy 5 Zmluvy.
16. **CENA A PLATOBNÉ PODMIENKY**
17. Poistník je povinný zaplatiť Poisťovateľovi za Služby Cenu.
18. Zmluvné strany sa dohodli, že Cena za poskytnuté Služby je uvedená v Prílohe 4 Zmluvy. Cena je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov. Cena uvedená v Prílohe 4 Zmluvy je počas účinnosti Zmluvy nemenná smerom nahor. Pri DPH sa bude postupovať podľa osobitných predpisov.
19. Poistník uhradí Poisťovateľovi Cenu na základe predpisu na úhradu poistného.
20. **VYHLÁSENIA**
21. Poisťovateľ vyhlasuje a ubezpečuje Poistníka, že ku dňu podpisu Zmluvy Poisťovateľom:
22. osoba konajúca za Poisťovateľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
23. je spoločnosťou riadne založenou a existujúcou podľa právneho poriadku [dopniť], neexistuje žiaden dôvod neplatnosti spoločnosti, má všetky potrebné právomoci a oprávnenia na poskytnutie Služby, a riadne plní všetky povinnosti, porušenie ktorých by mohlo viesť k jeho zrušeniu;
24. je zapísaný v Registri partnerov verejného sektora, pokiaľ sa naňho takáto povinnosť vzťahuje;
25. spĺňa všetky podmienky stanovené všeobecne záväznými právnymi predpismi na poskytovanie Služieb;
26. uzatvorenie alebo plnenie Zmluvy Poisťovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek svojmu veriteľovi, pričom v tejto súvislosti nie je najmä odporovateľným právnym úkonom; a
27. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
28. Poisťovateľ berie na vedomie, že ak by Poistník mal v čase podpisovania Zmluvy vedomosť o tom, že ktorékoľvek z vyhlásení Poisťovateľa uvedené v tomto článku, v bode 5.1 Zmluvy je nepravdivé, Zmluvu by neuzatvoril, nakoľko uvedené vyhlásenia Poistník považuje za skutočnosti, ktoré si vymienil.
29. Pokiaľ sa preukáže, že ktorékoľvek z vyhlásení Poisťovateľa uvedených v tomto článku bode 5.1 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Poisťovateľa, zaväzuje sa Poisťovateľ nahradiť škodu, ktorá vznikne Poistníkovi v dôsledku skutočností, ktoré sú obsahom tohto vyhlásenia.
30. Poistník vyhlasuje a ubezpečuje Poisťovateľa, že ku dňu podpisu Zmluvy Poistníkom:
31. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
32. osoby konajúce za Poistníka sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
33. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Služby, a riadne plní všetky povinnosti, porušenie ktorých by mohlo viesť k jeho zrušeniu.
34. **SANKCIE**
35. V prípade, ak Poisťovateľ poruší povinnosť podľa článku 3 bod 3.1 Zmluvy, t. j. nezabezpečí poistenie vozidiel za podmienok stanovených v Zmluve, Poistník je oprávnený požadovať od Poisťovateľa zaplatenie zmluvnej pokuty vo výške 500 EUR (slovom: päťsto eur) za každý deň omeškania so splnením povinnosti a za každé vozidlo.
36. V prípade, ak sa Poistník dostane do omeškania so zaplatením Ceny, Poisťovateľ je oprávnený
od Poistníka požadovať zaplatenie úroku z omeškania vo výške 0,022 % z nezaplatenej Ceny za každý deň omeškania.
37. V prípade, ak Poisťovateľ poruší povinnosť podľa článku 3 bod 3.4 Zmluvy, t. j. pri riešení škodovej udalosti neposkytne súčinnosť do 24 (dvadsiatichštyroch) hodín, Poistník je oprávnený požadovať od Poisťovateľa zaplatenie zmluvnej pokuty vo výške 100 EUR (slovom: jednosto eur) za každú hodinu omeškania so splnením povinnosti a za každé vozidlo.
38. V prípade, ak Poisťovateľ poruší povinnosť podľa článku 3 bod 3.5 Zmluvy, t. j. nenahradí za Poistníka poškodenému uplatnené a preukázané nároky, Poistník je oprávnený požadovať od Poisťovateľa zaplatenie zmluvnej pokuty vo výške 500 EUR (slovom: päťsto eur) za každý deň omeškania so splnením povinnosti a za každé vozidlo.
39. Povinnosť, splnenie ktorej bolo zaistené zmluvnou pokutou, je Poisťovateľ povinný plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
40. Zmluvné strany považujú určenie zmluvnej pokuty podľa tohto článku bod 6.1, 6.3 a 6.4 Zmluvy za primerané a dostatočne určité. Zmluvnú pokutu sa Poisťovateľ zaväzuje uhradiť najneskôr do 10 (desiatich) Pracovných dní odo dňa doručenia výzvy Poistníka na zaplatenie zmluvnej pokuty.
41. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
42. **KOMUNIKÁCIA**
43. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
44. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
45. v deň doručenia zásielky, ak bola zásielka doručená osobne alebo kuriérskou službou; alebo
46. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
47. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
48. Zmeny identifikačných údajov uvedených v Zmluve, sú si Zmluvné strany povinné oznámiť do 5 (piatich) Pracovných dní od realizácie týchto zmien.
49. **TRVANIE A ZÁNIK ZMLUVY**
	1. Zmluva sa uzatvára na dobu určitú, a to **na 36 (tridsaťšesť) mesiacov** odo dňa účinnosti Zmluvy alebo do vyčerpania finančného objemu podľa článku 2 bod 2.4 Zmluvy, podľa toho, ktorá z uvedených skutočností nastane skôr.
	2. Zmluva môže byť ukončená aj skôr ako je uvedené v tomto článku bod 8.1 Zmluvy, a to jednostranným okamžitým odstúpením od Zmluvy z dôvodov uvedených v tomto článku Zmluvy, jednostranným vypovedaním Zmluvy podľa tohto článku Zmluvy alebo písomnou dohodou Zmluvných strán.
	3. Odstúpiť od Zmluvy a požadovať od povinnej strany náhradu škody môžu Zmluvné strany pri podstatnom porušení zmluvného záväzku a v ostatných prípadoch uvedených v Zmluve alebo v Obchodnom zákonníku.
	4. Za podstatné porušenie Zmluvy Poistník považuje okrem prípadov uvedených v Zmluve aj prípady, ak Poisťovateľ:
50. neposkytne Službu riadne a včas podľa článku 3 bod 3.1 Zmluvy, a ak Poisťovateľ nezjedná nápravu ani po výzve Poistníka, v ktorej Poistník poskytne dodatočnú primeranú lehotu k náprave a/alebo určené opatrenia k náprave;
51. pri riešení škodovej udalosti neposkytne súčinnosť podľa článku 3 bod 3.4 Zmluvy, ak Poisťovateľ nezjedná nápravu ani po výzve Poistníka, v ktorej Poistník poskytne dodatočnú primeranú lehotu k náprave a/alebo určené opatrenia k náprave; a/alebo
52. neposkytne poistné plnenie riadne a včas podľa článku 3 bod 3.5 Zmluvy, a ak Poisťovateľ nezjedná nápravu ani po výzve Poistníka, v ktorej Poistník poskytne dodatočnú primeranú lehotu k náprave a/alebo určené opatrenia k náprave;
	1. Poistník má taktiež právo odstúpiť od Zmluvy, ak Poisťovateľ v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
	2. Výzvy uvedené v tomto článku Zmluvy musia byť písomné a doručené na adresy pre doručovanie písomností uvedené v záhlaví Zmluvy alebo oznámené podľa článku 7 bod 7.3 Zmluvy.
	3. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
	4. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
	5. Poistenie zanikne:
53. výpoveďou podľa § 800 ods. 1 Občianskeho zákonníka;
54. výpoveďou podľa § 800 ods. 2 Občianskeho zákonníka;
55. odstúpením od poistnej zmluvy podľa tohto článku Zmluvy; alebo
56. nezaplatením Ceny do 3 (troch) mesiacov odo dňa jej splatnosti.
57. **ZÁVEREČNÉ USTANOVENIA**
	1. Zmluva nadobúda účinnosť 01.01.2022 podľa § 47a ods. 2 Občianskeho zákonníka.
	2. Zmluvné strany sa dohodli, že vzťahy upravené Zmluvou ako aj vzťahy vznikajúce zo Zmluvy sa spravujú právnym poriadkom Slovenskej republiky.
	3. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
	4. Práva a povinnosti zo Zmluvy prechádzajú na právnych nástupcov Zmluvných strán. Poisťovateľ môže svoje pohľadávky voči Poistníkovi vyplývajúce zo Zmluvy postúpiť len s predchádzajúcim písomným súhlasom Poistníka.
	5. Zmluvné strany sa dohodli, v rozsahu v akom to právne predpisy pripúšťajú, že vylučujú právo Poisťovateľa započítať bez súhlasu Poistníka akúkoľvek svoju pohľadávku voči Poistníkovi oproti akejkoľvek pohľadávke Poistníka voči Poisťovateľovi.
	6. Zmluvné strany sa dohodli, že Poistník môže kedykoľvek započítať pohľadávku, ktorú má voči Poisťovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poisťovateľ voči Poistníkovi. Ak sú započítavané pohľadávky denominované v rôznych menách, Poistník je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
	7. Zmluvu možno meniť, dopĺňať ju, alebo ju zrušiť len písomne, a to na základe dohody Zmluvných strán podpísanej Zmluvnými stranami.
	8. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
	9. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
	10. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
	11. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu. Poistník dostane 2 (dva) jej rovnopisy a Poisťovateľ dostane 1 (jeden) jej rovnopis.

Prílohy:

Príloha 1 - Špecifikácia Služby

Príloha 2 – Špecifikácia poistných služieb

Príloha 3 – Zoznam vozidiel

Príloha 4 – Sadzobník poistného

Príloha 5 - Všeobecné obchodné podmienky

**PRÍLOHA 1**

**ŠPECIFIKÁCIA SLUŽBY**

**HAVARIJNÉ POISTENIE**

1. **Súbor motorových a prípojných vozidiel**
2. **Predmet poistenia**

Predmetom poistenia je havarijné poistenie súboru motorových a prípojných vozidiel:

* ktoré sú vo vlastníctve verejného obstarávateľa;
* ktorých je verejný obstarávateľ oprávneným užívateľom, prípadne držiteľom na základe leasingových zmlúv alebo zmlúv o prenájme (zapožičaní), z ktorých mu vyplýva povinnosť tieto vozidlá poistiť.

Zoznam vozidiel tvorí Prílohu č. 3 Zmluvy. Verejný obstarávateľ si vyhradzuje právo aktualizovať uvedený zoznam v závislosti od stavu vozidiel, v čase bezprostredne pred začiatkom účinnosti poistnej zmluvy.

1. **Rozsah poistenia**

Požadovaný minimálny rozsah poistenia:

1. poškodenie alebo zničenie vozidla v dôsledku havárie a stretu;
2. odcudzenie celého vozidla alebo jeho častí;
3. poškodenie alebo zničenie vozidla v dôsledku živelnej udalosti;
4. úmyselné poškodenie alebo zničenie vozidla - vandalizmus;
5. úmyselné poškodenie, zničenie (vrátane sprejerstva) a krádež (aj bez prekonania prekážky) označovačov cestovných lístkov;
6. **Osobitné požiadavky a dojednania, ktoré musia byť súčasťou poistenia a jeho ceny**
7. uchádzač je povinný v ponuke predložiť kompletný sadzobník, prípadne individuálne sadzby pre všetky skupiny vozidiel a to pre prípad, že verejný obstarávateľ zakúpi v priebehu poistenia vozidlá iných skupín, ako sú uvedené v Prílohe č. 3 Zmluvy;
8. poistné sadzby pre výpočet poistného sú záväzné a nemenné počas celej doby trvania poistenia;
9. verejný obstarávateľ si vyhradzuje právo aktualizácie súboru vozidiel pri nadobudnutí alebo vyradení vozidiel počas trvania poistenia a pri zmene určenia použitia vozidiel, ktoré sú už v súbore poistených motorových vozidiel. Tieto aktualizácie sa budú realizovať na základe písomného oznámenia (napr. aj elektronickou poštou), ktoré bude doručené uchádzačovi. Verejný obstarávateľ predloží uchádzačovi na účely aktualizácie príslušné doklady. Aktualizácia súboru vozidiel sa nebude považovať za podstatnú zmenu zmluvy, ktorá by vyžadovala jej úpravu vo forme písomného dodatku k poistnej zmluve;
10. poistné bude hradené štvrťročnými splátkami. Uchádzač vykoná predpis poistného (avízo, vyúčtovanie), ktorý musí obsahovať zoznam poistených vozidiel s vyčíslením poistného pre dané poistné obdobie;
11. splatnosť poistného bude 30 dní odo dňa, kedy bude verejnému obstarávateľovi doručený predpis na úhradu. Táto lehota sa týka tak pravidelných štvrťročných predpisov, ako aj predpisov na úhradu alikvótneho poistného, v prípade zaradenia ďalšieho vozidla do poistenia;
12. maximálna sadzba za jednu odpracovanú normohodinu (Nh) v servise:
* v prípade opravy, vykonanej autorizovaným opravcom, to budú sadzby, ktoré takýto opravca v danom regióne štandardne účtuje pre konkrétny druh prác, značku a typ vozidla;
* v prípade opravy, vykonanej neautorizovaným opravcom, to budú sadzby, ktoré takýto opravca v danom regióne štandardne účtuje pre konkrétny druh prác, značku a typ vozidla, maximálne však priemená sadzba, ktorú pre konkrétnu značku a typ vozidla používaju autorizovaní opravcovia v regióne;
* v prípade opravy, vykonanej zmluvným opravcom uchádzača, to budú sadzby, ktoré má takýto opravca zmluvne dohodnuté s uchádzačom;
* v prípade opravy, vykonanej vo vlastných dielňach verejného obstarávateľa, to budú sadzby, v zmysle interného cenníka verejného obstarávateľa;
1. totálnou škodou sa rozumie:
* škoda, ktorej predpokladané (kalkulované) náklady na opravu sú vyššie, ako 90% všeobecnej hodnoty vozidla v čase vzniku škody;
* škoda, spôsobená odcudzením vozidla;
1. parciálnou škodou je každá škoda, okrem škôd, uvedených v ods. g);
2. limit plnenia pre škody, vzniknuté na označovačoch cestovných lístkov, je 700 EUR;
3. súčasťou poistenia sú aj asistenčné služby, ktorých dojednanie je pre osobné a úžitkové vozidlá, s celkovou hmotnosťou do 3500 kg (vrátane), v rámci poistenia bezplatné.
4. súčasťou poistného plnenia sú aj náklady, súvisiace s transportom vozidla k autorizovanému opravcovi, prípadne výrobcovi vozidla, za účelom vykonania opravy. Plnenie je podmienené súhlasom uchádzača s transportom vozidla, o ktorého udelenie musí verejný obstarávateľ písomne požiadať.
5. uchádzač akceptuje aktuálny spôsob zabezpečenia pových vozidiel, uvedených v Prílohe č. 3 Zmluvy (alebo v jej aktualizovanej verzii), pre prípad krádeže. Pri vozidlách, ktoré vstúpia do poistenia po dátume účinnosti poistnej zmluvy, bude verejný obstarávateľ akceptovať spôsob zabezpečenia, stanovený poistnou zmluvou
6. uchádzač bude akceptovať poistné sumy vozidiel, uvedených v Prílohe č. 3 Zmluvy (alebo v jej aktualizovanej verzii) a v prípade zistenia ochýliek od nových cien, nebude uplatňovať podpoistenie. Pre vozidlá, ktoré vstúpia do poistenia po dátume účinnosti poistnej zmluvy, bude poistnou sumou nová cena vozidla.
7. uchádzač nebude vyžadovať vstupné obhliadky vozidiel, uvedených v Prílohe č. 3 Zmluvy (alebo v jej aktualizovanej verzii).
8. verejný obstarávateľ bude vlastnými prostriedkami a vlastnými zamestnancami zisťovať rozsah poškodenia poistených vozidiel a vyhotovovať o tom zápis a fotodokumentáciu (tzv. „samoobhliadka”). Táto možnosť platí pre škody na poistených vozidlách, s predpokladanou výškou opravy nepresahujúcou min. 3.300 EUR. Táto požiadavka verejného obstarávateľa môže byť upravená aj samostatným právnym dokumentom, ktorého účinnosť však musí byť najneskôr v deň začiatku účinnosti poistnej zmluvy.
9. **Spoluúčasť**
10. 5% min. 65 EUR - osobné a nákladné vozidlá s celkovou hmotnosťou do 3500 kg (vrátane)
11. 10% min. 330 EUR - ostatné vozidlá;
12. 165 EUR - označovače cestovných lístkov.
13. **Územná platnosť poistenia**
14. Slovenská republika a geografické územie Európy, pre osobné a nákladné vozidlá s celkovou hmotnosťou do 3500 kg (vrátane);
15. Slovenská republika, pre ostatné vozidlá.
16. **Podiel na poistnom**
17. uchádzač na základe škodového priebehu poskytne verejnému obstarávateľovi podiel na poistnom;
18. škodový priebeh je percentuálny pomer výplat uzatvorených škôd a rezerv nahlásených, ale doposiaľ neuzatvorených škôd, od ktorých sú odpočítané prijaté regresy k zaslúženému poistnému (vrátane doúčtovanému poistnému v prípade totálnych škôd) a riadne v termíne uhradenému poistnému, všetko za uplynulé poistné obdobie;
19. podiel na poistnom sa stanovuje nasledovne:

|  |  |
| --- | --- |
| škodový priebeh | podiel verejného obstarávateľa |
| 0% | 50% |
| viac ako 0% - 15% (vrátane) | 30% |
| viac ako 15% - 30% (vrátane) | 20% |
| Viac ako 30% - 50% (vrátane) | 10% |

1. **Súbor trolejbusov a električiek**
2. **Predmet poistenia**

Predmetom poistenia je poistenie súboru trolejbusov a električiek:

* ktoré sú vo vlastníctve verejného obstarávateľa;
* ktorých je verejný obstarávateľ oprávneným užívateľom, prípadne držiteľom na základe leasingových zmlúv alebo zmlúv o prenájme (zapožičaní), z ktorých mu vyplýva povinnosť tieto vozidlá poistiť.

Zoznam vozidiel tvorí Prílohu č. 3 Zmluvy. Verejný obstarávateľ si vyhradzuje právo aktualizovať uvedený zoznam v závislosti od stavu vozidiel, v čase bezprostredne pred začiatkom účinnosti poistnej zmluvy.

1. **Rozsah poistenia**

Požadovaný minimálny rozsah poistenia:

1. poškodenie alebo zničenie vozidla v dôsledku havárie a stretu;
2. odcudzenie celého vozidla alebo jeho častí;
3. poškodenie alebo zničenie vozidla v dôsledku živelnej udalosti, minimálne nasledovných rizík:
* požiar a dym vznikajúcicm pri požiari
* výbuch,
* priamy úder blesku,
* víchriau (vietor dosahujúci rýchlosť min. 76 km/h),
* povodeň, záplava, príval bahna,
* katastrofálny dážď, ľadovec, krupobitie
* ťarcha snehu a námrazy
* pád stromov, stožiarov a iných predmetov, ak nie sú súčasťou poškodenej poistenej veci,
* voda unikajúca z vodovodných zariadení alebo z prívodného alebo odvádzacieho potrubia týchto zariadení
* kvapalina alebo para unikajúca z ústredného, etážového alebo diaľkového kúrenia,
1. úmyselné poškodenie alebo zničenie vozidla - vandalizmus;
2. lom stroja, minimálne v dôsledku nasledovných rizík:
* chyba konštrukcie, chyba materiálu alebo výrobná chyba (pokiaľ sa na ňu nevzťahuje záruka výrobcu); konštrukčná chyba sa posudzuje podľa stavu techniky v období konštruovania stroja, vady materiálu a zhotovenia podľa stavu v období výroby stroja,
* chyba obsluhy, nešikovnosť, nedbalosť alebo úmyselné konanie,
* pretlak pary, plynu, kvapaliny alebo podtlak,
* pád stroja,
* roztrhnutie v dôsledku odstredivej sily,
* elektrický skrat a iné pôsobenie elektrického prúdu (prepätie, indukčné účinky blesku),
* zlyhanie meracej, regulačnej alebo zabezpečovacej techniky
* vniknutie cudzieho predmetu
1. úmyselné poškodenie, zničenie (vrátane sprejerstva) a krádež (aj bez prekonania prekážky) označovačov cestovných lístkov;
2. **Osobitné požiadavky a dojednania, ktoré musia byť súčasťou poistenia a jeho ceny**
3. poistné sadzby pre výpočet poistného sú záväzné a nemenné počas celej doby trvania poistenia;
4. verejný obstarávateľ si vyhradzuje právo aktualizácie súboru vozidiel pri nadobudnutí alebo vyradení vozidiel počas trvania poistenia a pri zmene určenia použitia vozidiel, ktoré sú už v súbore poistených vozidiel. Tieto aktualizácie sa budú realizovať na základe písomného oznámenia (napr. aj elektronickou poštou), ktoré bude doručené uchádzačovi. Verejný obstarávateľ predloží uchádzačovi na účely aktualizácie príslušné doklady. Aktualizácia súboru vozidiel sa nebude považovať za podstatnú zmenu zmluvy, ktorá by vyžadovala jej úpravu vo forme písomného dodatku k poistnej zmluve;
5. poistné bude hradené štvrťročnými splátkami. Uchádzač vykoná predpis poistného (avízo, vyúčtovanie), ktorý musí obsahovať zoznam poistených vozidiel s vyčíslením poistného pre dané poistné obdobie;
6. splatnosť poistného bude 30 dní odo dňa, kedy bude verejnému obstarávateľovi doručený predpis na úhradu. Táto lehota sa týka tak pravidelných štvrťročných predpisov, ako aj predpisov na úhradu alikvótneho poistného, v prípade zaradenia ďalšieho vozidla do poistenia;
7. maximálna sadzba za jednu odpracovanú normohodinu (Nh) v servise:
* v prípade opravy, vykonanej autorizovaným opravcom, to budú sadzby, ktoré takýto opravca v danom regióne štandardne účtuje pre konkrétny druh prác, značku a typ vozidla;
* v prípade opravy, vykonanej vo vlastných dielňach verejného obstarávateľa, to budú sadzby, v zmysle interného cenníka verejného obstarávateľa;
1. totálnou škodou sa rozumie:
* škoda, ktorej predpokladané (kalkulované) náklady na opravu sú vyššie, ako 90% všeobecnej hodnoty vozidla v čase vzniku škody;
* škoda, spôsobená odcudzením vozidla;
1. parciálnou škodou je každá škoda, okrem škôd, uvedených v ods. f);
2. limit plnenia pre škody, vzniknuté na označovačoch cestovných lístkov, je 700 EUR;
3. súčasťou poistného plnenia sú aj náklady, súvisiace s transportom vozidla k autorizovanému opravcovi, prípadne výrobcovi vozidla, za účelom vykonania opravy. Plnenie je podmienené súhlasom uchádzača s transportom vozidla, o ktorého udelenie musí verejný obstarávateľ písomne požiadať.
4. uchádzač akceptuje aktuálny spôsob zabezpečenia vozidiel, uvedených v Prílohe č. 3 Zmluvy (alebo v jej aktualizovanej verzii), pre prípad krádeže. Pri vozidlách, ktoré vstúpia do poistenia po dátume účinnosti poistnej zmluvy, bude verejný obstarávateľ akceptovať spôsob zabezpečenia, stanovený poistnou zmluvou
5. uchádzač bude akceptovať poistné sumy vozidiel, uvedených v Prílohe č. 3 Zmluvy (alebo v jej aktualizovanej verzii) a v prípade zistenia ochýliek od nových cien, nebude uplatňovať podpoistenie. Pre vozidlá, ktoré vstúpia do poistenia po dátume účinnosti poistnej zmluvy, bude poistnou sumou nová cena vozidla.
6. uchádzač nebude vyžadovať vstupné obhliadky vozidiel, uvedených v Prílohe č. 3 Zmluvy (alebo v jej aktualizovanej verzii).
7. verejný obstarávateľ bude vlastnými prostriedkami a vlastnými zamestnancami zisťovať rozsah poškodenia poistených vozidiel a vyhotovovať o tom zápis a fotodokumentáciu (tzv. „samoobhliadka”). Táto možnosť platí pre škody na poistených vozidlách, s predpokladanou výškou opravy nepresahujúcou min. 3.300 EUR. Táto požiadavka verejného obstarávateľa môže byť upravená aj samostatným právnym dokumentom, ktorého účinnosť však musí byť najneskôr v deň začiatku účinnosti poistnej zmluvy.
8. **Spoluúčasť**
9. 1 300 EUR - vozidlá
10. 165 EUR - označovače cestovných lístkov.
11. **Územná platnosť poistenia**

Slovenská republika

1. **Podiel na poistnom**
2. uchádzač na základe škodového priebehu poskytne verejnému obstarávateľovi podiel na poistnom;
3. škodový priebeh je percentuálny pomer výplat uzatvorených škôd a rezerv nahlásených, ale doposiaľ neuzatvorených škôd, od ktorých sú odpočítané prijaté regresy k zaslúženému poistnému (vrátane doúčtovanému poistnému v prípade totálnych škôd) a riadne v termíne uhradenému poistnému, všetko za uplynulé poistné obdobie.
4. podiel na poistnom sa stanovuje nasledovne:

|  |  |
| --- | --- |
| škodový priebeh | podiel verejného obstarávateľa |
| 0% | 50% |
| viac ako 0% - 15% (vrátane) | 30% |
| viac ako 15% - 30% (vrátane) | 20% |
| Viac ako 30% - 50% (vrátane) | 10% |

**PRÍLOHA 2**

**ŠPECIFIKÁCIA POISTNÝCH SLUŽIEB**

**HAVARIJNÉ POISTENIE**

**PRÍLOHA 3**

**ZOZNAM VOZIDIEL**

**PRÍLOHA 4**

**SADZOBNÍK POISTNÉHO**

**PRÍLOHA 5**

**VŠEOBECNÉ OBCHODNÉ PODMIENKY**

**HAVARIJNÉ POISTENIE**

**PODPISY ZMLUVNÝCH STRÁN**

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: Ing. Martin Rybanský

Funkcia: predseda predstavenstva

Meno: Ing. Andrej Zigmund

Funkcia: člen predstavenstva – CFO

V Bratislave dňa \_\_\_\_\_\_\_\_\_\_\_\_\_\_

**[doplniť]**

Meno: [doplniť]

Funkcia: [doplniť]